पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में लाेग इम्युनिटी बढ़ाने के लिए फलों का ज्यादा उपयोग करने लगे हैं। वहीं इन दिनों फलों की आवक भी कम हो रही है। इस कारण बीते एक माह में फलों के भावों में डेढ़ से दो गुणा तक उछाल आया है। फलों के साथ ही सब्जियां भी महंगी हो गई हैं। कोरोना संक्रमण के इस दौर में रोग-प्रतिरोधक क्षमता बढ़ाने के लिए डॉक्टर भी फलों व हरी सब्जियों का सेवन अधिक करने की सलाह दे रहे हैं। वहीं दूसरी ओर रमजान माह चल रहा है, जिसमें रोजेदार फलों से ही इफ्तार कर रहे हैं, जिसके कारण डिमांड लगातार बढ़ रही है।
फल व सब्जी विक्रेताओं के अनुसार एक माह पूर्व तक शहर की सब्जी मंडी में सेब के भाव 80 रुपए प्रति किलो थे, लेकिन अब इसके भाव 150 रुपए प्रति किलो तक पहुंच गए हैं। इम्युनिटी बढ़ाने के लिए विटामिन सी से भरपूर फल जैसे संतरा, मौसमी, किन्नू, पाइनएप्पल, कीवी आदि के भावों में भी काफी उछाल आया है। एक माह पूर्व तक 15 रुपए प्रति नग बिकने वाली कीवी अब 70 से 80 रुपए तक पहुंच गई हैं तथा मौसमी के भाव भी 50 रुपए से 80 रुपए प्रति किलो तक पहुंच गए हैं। कीवी, मौसमी व नारियल पानी की आवक भी अब बहुत ही कम हो रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn